বৃহস্পতিবার সকালে আগের দিনের ১৮২ রান নিয়ে ব্যাটিংয়ে নামে রাজশাহীর দুই অপরাজিত ব্যাটসম্যান জুনায়েদ সিদ্দিক ৬৫ ও জহুরুল ইসলাম ২৫। শুরু থেকেই তারা দ্রুত রান তুলতে থাকেন। এক পর্যায়ে জহুরুল ৯৮ বলে ৬ চারে তুলে নেন হাফসেঞ্চুরি। অন্যদিকে দলকে জয়ের সুবাতাস বইয়ে ১৬৪ বলে ১৩ চারে সেঞ্চুরি পূর্ণ করেন জুনায়েদ। এরপর তার ব্যাট হয় আরও চওড়া। এরমাঝে ৬৪ রান করে ফিরেন জহুরুল। দ্রুতই তার দেখান পথে হাঁটেন ফরহাদ হোসেন। তবে এক প্রান্ত আগলে রেখে ঠিকই রাজশাহীকে সহজেই জিতিয়েই ফেরেন জুনায়েদ। বাঁহাতি এ ব্যাটসম্যানের ১২০ রানের ইনিংসটিতে ছিল ১৭ চারে সাজানো।